הטלפון+-+רחלי+ג+-+אליענה+מ


 * הטלפון: **



** מגישות: רחלי גודמן ואליענה מרקוביץ ** ** כיתה: ט'1 **

**__ תוכן עניינים: __** פרק מס' 1,2- מבוא + השפעת ההמצאה על סגנון חיינו......3 פרק מס' 3- רקע היסטורי.........................................................4 פרק מס' 4,5 - הצגת קלט,תהליך וקלט בתרשים ואת אופן פעולתו..........................................................................................5 פרק מס' 6- תת מערכות..........................................................6 פרק מס' 7 מרכיביו של הטלפון והסבר גלי קול....................7 סיכום............................................................................................9 נספחים.........................................................................................10 ביבליוגרפיה.................................................................................11 **__ מבוא: __** הטלפון התפתח בעקבות הצורך החברתי להעביר מידע קולי למרחקים. המילה טלפון לקוחה מהאנגלית. אליעזר בן יהודה הציע לקרוא לטלפון בשם 'שח רחוק', אך השם לא נקלט בשפה. הטלפון הוא אמצעי תקשורת שנמצא בכל בית ומאפשר העברת קול דו - כיוונית למרחקים. העיקרון המרכזי של פעולת הטלפון הוא: בעת שידור (חיוג ודיבור): תהליך של המרת קול לאותות חשמליים. בעת קליטה (צלצול והאזנה): תהליך של המרת אותות חשמליים לקול. בעבודה זו יסוכם על הטלפון - ההיסטוריה, מבנהו ותפקודו. **__ השפעת המוצר על סגנון חיינו: __** הצורך של המוצר הוא צורך אנושי, שהוא להעביר מידע קולי למרחקים. הטלפון עוזר לכך שאיכות החיים תהיה נוחה יותר ושיהיה קל יותר לתקשר אחד עם השני כשנמצאים במרחקים. הטלפון מאפשר לנו להיות זמינים מאה אחוז משעות היממה, דבר שמעולם לא התאפשר בעבר. הטלפון משנה את חיינו באופן מהותי ובעשור האחרון החלו לחקור ולהעמיק בתופעה הזו, תוך ניסיון להבין מהן ההשפעות החברתיות של הטלפון. הטענה העיקרית לכך היא כי הגברת השימוש בטלפון גורמת לאנשים להעדיף לדבר בטלפון מאשר לעשות מאמץ ולהיפגש פנים מול פנים. בעקבות כך החברה הולכת ונהיית פחות חברתית ולכן המצאתו של הטלפון לא בהכרח תמיד תורמת. **__ רקע היסטורי: __** ממציא הטלפון היה אלכסנדר גרהם בל שהמציא אותו בשנת 1876. בל היה מורה לחרשים וזה עזר לו לתכנן את מכשיר הטלפון. מכיוון שהכיר את מבנה האוזן של האדם, הוא בנה את האפרכסת בהתאם. הדגמים הראשונים שתכנן בל לא כללו חוגה מפני שלא היה בה צורך. כשבעל המכשיר רצה להתקשר, הוא היה מרים את השפופרת מעל מכשיר הטלפון, היה נסגר מעגל חשמלי ונוצר קשר עם מרכזנית שקישרה אותו עם בעל מכשיר אחר לפי בקשתו. בהתחלה המרכזייה הייתה ידנית, כשהמרכזנית חיברה את המנויים על ידי כבל שחיבר שני שקעים במרכזיה, וקישרה בין שני בעלי מכשירי הטלפון, שיכלו לדבר זה עם זה. קבלן קבורה ששמו היה אלמון ב. סטראוג'ר שם קץ לשיטה הידנית על ידי המצאת מרכזייה אוטומטית, שקישרה בין מנויים ללא התיווך של המרכזניות. המצאה זו הביאה לזינוק בשימוש הציבור בטלפון והוא נהפך לאחד המכשירים השימושיים ביותר בחיי האדם המודרני. ** ** הצגת המוצר הטכנולוגי בתרשים: קלט, תהליך, פלט: ** ** **__ אופן פעולת המכשיר : __** זרם חשמל בעל עוצמה קבועה זורם ממחולל הזרם למתקן הקולט של הטלפון. לפני שהוא משוגר למקבל השיחה דרך החוט, עובר הזרם דרך לוחית פח שמאחוריה יש גרגירי פחם. כשמדברים מול הלוחית, היא מתנדנדת בהתאם לתנודות שיוצרים גלי הקול באוויר, והתנודות שלה לוחצות על גרגירי הפחם. שינויי הלחץ על הגרגירים משנים את התנגדותם החשמלית, וכך משתנה עוצמת הזרם בהתאם לתנודות גלי הקול. בצידו השני של קו הטלפון עובר הזרם בסליל שמקיף מגנט. תנודות הזרם יוצרות תנודות מתאימות בלוחית פח דקה באפרכסת. כך הזרם נהפך לצלילים. **__ תת מערכות: __** מערכת הטלפון מורכבת מתת המערכות הבאות: • תת מערכת חיוג. • תת מערכת צלצול. • תת מערכת שידור (דיבור). • תת מערכת קליטה (האזנה). **__ תת מערכת חיוג: __** כדי לחייג צריך ללחוץ על לוח הלחצנים. כל לחצן מפעיל מעגלים אלקטרונים שונים שנמצאים במיקרו מעבד שנמצא מתחת ללוח הלחצנים. הלחיצות מתורגמות על ידי המיקרו מעבד לאותות חשמליים. סדרה זו עוברת למחשב במרכזיה ומשם היא נשלחת למנוי הרצוי. **__ תת מערכת צלצול: __** האותות החשמליים שמתקבלים מהמרכזייה מפעילים את הזמזם שמייצר צלצול שמודיע על שיחה. כיום הזמזם הוא רמקול או גביש פייזואלקטרי. האותות החשמליים שמתקבלים גורמים לתנודות. **__ תת מערכת שידור (דיבור): __** בפומית יש מיקרופון שהופך את גלי הקול לאותות חשמליים. המיקרופון הזה מורכב מסליל ומגנט שיוצרים מתח חשמלי עקב רעידות התופית. **__ תת מערכת קליטה (האזנה): __** בשפופרת יש רמקול שהופך את האותות החשמליים שמגיעים דרך ערוצי התקשורת חזרה לקול. **__ הרכיבים במערכת הטכנולוגית: __** ** לוח לחצנים- ** זהו מנגנון שהופך לחיצה על לחצן כלשהו לאות חשמלי. הלחצנים נמצאים על לוח ומתחת לכל לחצן יש מגע של מתכת. כשלוחצים על לחצן כלשהו, המגע המתכתי שנמצא מתחתיו נוגע במגע אחר שנמצא על לוח מתחתיו. כל לחיצה גורמת לחיבור של מגעים שונים ולהעברת מידע שונה. ** מיקרו מעבד- ** ברוב המכשירים שאנו משתמשים יש מיקרו מעבד (מעבד זעיר). מיקרו מעבדים אלה עשויים משבבי סיליקון. גודלו של מיקרו מעבד הוא 1 ממ"ר. הוא מכיל הרבה מעגלים חשמליים ומיליוני טרנזיסטורים ורכיבים אלקטרונים נוספים שבעזרתם מתבצע עיבוד המידע.  ** מיקרופון- **    המיקרופון הופך את גלי הקול לאותות חשמליים. הוא מכיל תופית שרוטטת בהתאם לגלי הקול שפוגעים בה. כשהתופית זזה היא מניעה את הסליל שמחובר אליה וכשהוא נע בין הקטבים של המגנט, נוצר בסליל זרם חשמלי.   ** רמקול- **   זהו מנגנון שהופך את האותות החשמליים לגלי קול. הרמקול מורכב ממגנט ותופית שבמרכזה יש סליל. כשמזרימים זרם חשמלי בסליל, נוצר שדה מגנטי שגורם לתופית לנוע, מכיוון שהוא מפעיל כוח. תנועת התופית מניעה את האוויר ובהתאם לעוצמת הזרם בסליל, היא יוצרת קול וצליל.   **__ גלי קול: __**   גל הוא התקדמות של הפרעה.    כיוון התקדמות ההפרעה נקרא כיוון התקדמות הגל. מהירות התקדמות הגל היא קבועה כל זמן שלא השתנו התנאים הסביבתיים שבהם מתקדם הגל. הסביבה שבה מתקדם הגל נקראת תווך. תווך יכול להיות האוויר בשביל גלי הקול, המים בשביל אור וכו'. מהירות התקדמות הגל אינה תלויה בעוצמת ההפרעה. הקול הוא צורת אנרגיה המתקדמת בתווך כגל אורכי של לחץ, גל חומרי. גל קול הוא אזורים של לחץ גבוה ולחץ נמוך של התווך המתקדמים במרחב. **__ סיכום: __** למדנו הרבה מאוד מעבודה זו. השימוש בטלפון כל כך מובן מאליו בשבילינו שנדהמנו לגלות עד כמה מוצר זה מסובך. למדנו הרבה מאוד על מבנהו, תפקידיו ורקעו ההיסטורי של הטלפון. אספנו תמונות רבות ונהנו מאוד בתהליך כתיבת העבודה. הטלפון לפי דעתנו תורם רבות לטכנולוגיה ולכך שאורך חיינו יהיה יותר עשיר וקל לתפקוד. אנו חושבות שהטלפון תורם הרבה אך יש לו גם מספר חסרונות. הטלפון הוא מכשיר ממכר ביותר ואפשר לבלות בשימושו הרבה שעות מבלי לשים לב כלל וכלל. הטלפון מבזבז כסף חשמל וזמן, אך גם עוזר לתפקוד חיינו.



** ביבליוגרפיה: ** **__, __****__ Bazz __** 30 בינואר 2011, 2011–02–13 [] "טלפון." __ויקיפדיה, האנציקלופדיה החופשית__. 30 ינו' 2011, 08:47 UTC. 7פבר' 2011, 13:45 [| http://he.wikipedia.org/w/index.php?title=%D7%98%D7%9C%D7%A4%D7%95%D7%9Foldid=10008624] שניצר, שמואל. "מערכות תקשורת". __אנציקלופדיה עולם חדש,__ 11, 333. .